Jeg skulle flytte til Norge i et år. Jeg ville jo gerne beholde mit danske nummer hos onfone - af hensyn til kontakten med vennerne osv. Jeg havde på forhånd undersøgt at det kostede en mindre formue at ringe fra Norge med mit danske nummer (på trods af fri udlandstelefoni). Jeg havde også undersøgt hvordan det kunne lade sig gøre at beholde mit danske nummer. Jeg skulle bare viderestille mit danske nummer.

Efter Onfones egne betingelser ikke noget problem. Man kan nemlig efter Onfones egen beskrivelse af deres vilkår: :

Som Onfone kunde kan du viderestille dine opkald til et andet nummer. På denne måde undgår du at miste vigtige opkald.
Du bestemmer selv, hvilket nummer du ønsker dine opkald viderestillet til. Du betaler almindelig minuttakst for viderestillingen – det vil sige, at du betaler det samme, som hvis du havde foretaget opkaldet fra din mobiltelefon og til den telefon du har viderestillet opkaldet til. Du kan viderestille opkald til et andet nummer ved at følge vejledningen i din telefons manual.

Med denne beskrivelse forsøgte jeg frejdigt i formiddag at lave viderestilling på min Blackberry. Telefonen indhentede oplysninger fra min udbyder (Onfone) og meddelte at jeg nu kunne skrive nummeret der skulle viderestilles til og det gjorde jeg 0047xxxx. Telefonen tyggede lidt på det og meddelte mig "ingen opkald bestilt viderestillet" Hov tænkte jeg, hvad gik galt - Mig igennem hele proceduren igen - og igen nåede jeg frem til beskeden: "Ingen opkald viderestillet"

Efter at have tygget lidt på det ringede jeg op til kundeservice. Nummer 7 i køen - Okay tænkte jeg og hang på.

De er nu nummer 6 i køen
De er nu nummer 4 i køen
De er nu nummer 2 i køen
Klik og røret blev lagt på.

Tænkte: Det skal nu ikke slå mig ud" en gang til

De er nu nummer 10 i køen

5 minutter senere: "God dag - Det er onfones kundeservice, hvad kan jeg hjælpe dem med?

Jeg forklarede så at jeg var løbet i problemer med at få viderestillet telefonen - om ikke hun lige kunne orne det?

Et øjeblik siger hun jeg må lige spørge min supervisor. Og jeg tænkte - Ja det er jo ikke teknikere der sidder med alle opkald og de kan jo ikke alle vide alt og det her er nok alligevel usædvanligt!!

5 minutter senere - "Nej vi viderestiller kun til danske numre - Andet er ikke teknisk muligt" :-( :-(

Det kunne jeg selvfølgelig ikke acceptere. Jeg har selv arbejdet i mobilbranchen siden 1998, hvor jeg har deltaget i at udbygge mobile sendenet og selvfølgelig er det teknisk muligt at viderestille - Det er for Onfone måske ikke økonomisk hensigtsmæssigt, men teknisk muligt - Det er det uden tvivl - Og hvis det vitterligt ikke var det, hvorfor så reklamere med det på hjemmesiden. 

Da jeg ikke ville acceptere det og bad om at snakke med en anden der kunne behandle min sag blev hun ubehagelig og høfligt men surt blev jeg bedt om at skrive til kundeservice.

Det gjorde jeg så. Jeg konstaterede i mailen at jeg havde telefonisk forsøgt at opnå den viderestilling de lover mig i betingelserne, men det havde first-linereren ikke villet og nu ville jeg gerne bede dem om at sørge for at min telefon blev viderestillet. 

Dette bevirkede at jeg fik en mail retur - Fra endnu en firstliner - En firstliner som tilsyneladende ikke havde ulejliget sig med at læse mere end første linie af min mail (og nej - Det er ikke det der menes med first-liner). 
Saret var: "Vi viderestiller desværre kun til danske mobilnumre - det er ikke teknisk muligt at viderestille til udenlandske. Hvis de mod forventning ikke har fået svar på Deres spørgsmål, er De velkommen til at vende tilbage!!"

Så synes jeg ikke det er sjovt længere - Jeg har - på grund af Onfones løfter og skriftlige betingelser betalt en mer-regning på DKK 1100 for lidt over en måneds mobiltelefoni - Helt bevidst valgt - udelukkende på grund af Onfones betingelser for viderestilling. 

Nu sidder jeg med en lang næse - godt og grundigt rykket i -  af falsk markedføring. Kontrakter som det for Onfone tilsyneladende er ok at nægte at følge hvis det bliver for dyrt. Ja og så lige 1100 fattigere end jeg havde været hvis Onfone havde skrevet betingelserne som de rent faktisk agter at leve op til.

DÅRLIG DÅRLIG oplevelse